t Pompsters is n overgangsvörm tuzzen t Woldfries, dat ien t westen van Kölmerlann proat wordt, en t Westerkertiers, n Saksisch dialekt dat ien drij lougen ien oosteliek Kölmerlann en ien t aangrinzende part van Grunnen proat wordt. Zo het t Pompsters de Friese ""g"" [kh] beholden, in tieds dat man ien de naberske lougen Warfstermeul, Muntjeziel en Boerum de ""g"" op zien Grunnegs uutsprekt. Doch het t Pompsters meer gemeen mit t Nedersaksisch as mit t Fries en wordt doarom tot de Nedersaksische dialekten (Grunnegs) rekend.